Avant-Garden

For den illegale avisen med samme navn, se Avantgarden
Avant-Garden var en norsk venstresideavis, utgitt av Norges Kommunistiske Ungdomsforbund. Første nummer av avisen kom i februar 1948, da den ble lansert som en 14-daglig publikasjon.Avant-Garden nr 1. februar 1948 Avant-Garden forble NKUs sentrale avis gjennom hele den kalde krigen.

Avisen ettefulgte tidsskriftet Unge ViljerReidar T Larsen, Norsk biografisk leksikon som hadde vært NKUs sentrale organ i årene 1945–1947. Navnet tok den fra en av krigens viktige illegale aviser, Avantgarden.

NKU-avisen kom de første årene som en enkel åttesiders avis i tilnærmet tabloidformat. De første par årene klarte man også å opprettholde noe bortimot 14-daglige utvivelser. Skjønt allerede i 1949 modererte man løftet om avis annenhver uke, og lovet kun at den skulle komme «omkring hver 14.dag».Avant-Garden nr. 19-20, desember 1949

I 1950 måtte man redusere utgivelseshyppigheten, og kom med 15 utgaver. I de neste årene kom det ni utgaver i året, i 1954 kun seks.

I 1955 trappet man drastisk ned. Man erstattet den betalte abonnementsavisen med en liten gratistrykksak, i form av en firesiders «løpesseddel» med Avant-Gardens logo. NKU-lagene betalte utgivelsene.Avant-Garden nr. 9, desember 1955 I årene 1958 og 1959 ga man ut Avant-Garden i form av et lite, tynt A4-blad et par ganger i året.

På 1970-tallet fikk Avant-Garden nytt liv, i forbindelse med etableringen av SV, der NKUs moderparti NKP var en av partene, og NKU trengte et eksternt organ som kunne artikulere organisasjonens synspunkter.

På slutten av 1970-tallet og på 1980-tallet benyttet KU/NKU Avant-Garden''-headingen på et meldings- og diskusjonsblad som kom noen ganger årlig i form av stiftede A4-ark med kontortrykk-kvalitet.

Redaktører
 Reidar Larsen 1948
 Einar Andreassen 1948–1950
 Reidar Larsen 1951–1953
 Per Svendsen 1954–1959
 Egil Andersen 1960
 Kåre André Nilsen 1973–1974

Referanser

Kategori:Partiaviser (Norges Kommunistiske Parti)
Kategori:Aviser etablert i 1948
Kategori:Kommunisme i Norge
Kategori:Norske partiaviser